ДЕТСКА ГРАДИНА№ 18 „ОСМИ МАРТ”
     гр. Хасково; ул.”Щерю Вапцаров”№ 9-а; тел.:668959;0885123068;
 e-mail: odz_8mart@abv.bg info-2601059@edu.mon.bg
    
   ДОКЛАД
за състоянието на системата за финансово
управление и контрол за 2024 г.
в Детска градина №18”Осми март” гр.Хасково


Детска градина №18“Осми март“ е второстепенен разпоредител с бюджет.
Прилагането на системата за финансово управление и контрол в ДГ № 18 „Осми март” гр.Хасково, се осъществява на основание на действащото законодателство в Р България, в частност системата на Образованието.
Настоящият доклад предоставя информация за състоянието на системата за финансово управление и контрол в ДГ № 18„Осми март” гр.Хасково през 2024 г., по отношение на всички съставни компоненти на тази система: контролна среда; управление на риска; контролни дейности; информация и комуникация; мониторинг. 

I.Контролна среда
Организационна
В детската градина са разработени и утвърдени оперативни и годишни планове с конкретни стратегически цели и дейности, със срокове и отговорни лица за тяхното изпълнение. Разработени са редица документи осигуряващи изпълнението на задачите и изискванията на Системата за финансово управление и контрол. 
Разработени и/или актуализирани са:
•	„Вътрешни правила за организация на работната заплата”;
•	 „Вътрешни правила за съставяне, изпълнение и отчитане на бюджета”; 
•	„Вътрешни правила за трудовите договори и прекратяването им и начисляването на заплати”;
•	”Вътрешни правила за управление и контрол на материалните запаси”;
•	”Вътрешни правила за прилагане системата за двойния подпис;
•	 „Вътрешни правила за използването на информационни технологии” 
•	„Вътрешни правила за защита на личните данни”
Приети са работни инструкции за:
•	„Сключване на договори с физически лица по извънтрудови правоотношения”;
•	 „Регистриране и докладване на сигнали за нарушения на Етичния кодекс”;
•	„Регистриране  и  докладване на сигнали за слабости, корупция и измами”.
Утвърдена е:
· „ Политика за работа с информационни системи и активи и за информационна сигурност“.
Създадена е организационна структура, която периодично се актуализира. В утвърдените длъжностни характеристики, в правилника за вътрешния ред, в инструкции , заповеди и планове са делегирани правомощия и отговорности на всички работещи в детската градина в изпълнение на преките им задължения. Извършва се индивидуална оценка на трудовото изпълнение на задачите от страна на персонала.
Разработени са :
· Стратегия за развитието на ДГ№18”Осми март” 2020-2024г.
· План за действие към стратегията на ДГ№18”Осми март”за 2024-2025г.
· „ Правилник за дейността на ДГ №18 „Осми март”;
· „Правилник за безопасни условия на обучение, възпитание и труд”;
· „План за действия при бедствия и аварии”; 
· Сключен е договор с лицензирана „Служба по трудова медицина”.
Учителите участват в разработването на основните документи за дейността на  ДГ №18„Осми март”. Те се приемат на Педагогически съвет, публикуват се на сайта на ДГ и всички имат достъп до тях. На заседания на Педагогически съвет се правят задълбочени анализи и отчети за изпълнението на задачите.
Налице е „ План за повишаване квалификацията на персонала в ДГ№18”Осми март”  
Провеждат се вътрешни квалификационни курсове за учители и служители, както и такива организирани на национално, общинско и регионално ниво.
Всички служители подписват актуализирани Длъжностни характеристики, Етичен кодекс за поведението на служителите и Етичен кодекс за работа с деца. Екземпляри от тях се съхраняват в личните им досиета.
В длъжностните характеристики са описани професионалните задължения на всеки работещ в ДГ18 . За изпълнението им всеки носи лична отговорност. 
[bookmark: _Hlk127185466][bookmark: _Hlk145518368][bookmark: _Hlk144658933]ДГ№18“Осми март“ участва в разходването и отчитането на средства от ЕС в  проект BG05M20P001-3.018  „Подкрепа за приобщаващо образование",  финансирани от Оперативна програма „Наука и образование за интелигентен растеж“ и проект  BG05SFPR001-1.003-0001 „Силен старт“, финансиран от Програма „Образование“ 2021-2027, съфинансиран от Европейския съюз.
С възложител община Хасково по проект за „Реконструкция и разширение на детска градина №18 „Осми март“- сграда градина на ул. „Щерю Вапцаров“ №9а, гр. Хасково, през 2024г. се изпълни проектно предложение по програма за изграждане, пристрояване, надстрояване и реконструкция на детски ясли, детски градини и училища 2020-2022г., одобрена с Решение №543 от 03.08.2020г. на Министерски съвет.

Финансова  - въведени са искания и заявки при извършване на всеки разход , които минават контроли от ЗАС,  вътрешен контрольор , гл. счетоводител и директор. 
Отчет на финансовите средства се прави на всяко тримесечие пред колектива и се публикува в сайта на ДГ. Използва се специализиран софтуер за счетоводството,  и отделен за работните заплати на служителите.

II. Управление на риска
Управлението на риска е изключително важен елемент от системата за финансово управление и контрол. Мениджмънтът на риска включва процесите по идентифициране на рисковите области/дейности, тяхното оценяване и мониторинг, както и въвеждането на необходимите контролни дейности, с цел ограничаване влиянието на негативните фактори.
С цел управлението на риска е изградена контролната среда, ясни са основните цели на детското заведение, както и дейностите, чрез които ще ги постигне.
Първостепенната задача на директора в управлението на риска е на основата на поставените цели (стратегически и оперативни), да формулира основните дейности на детската градина (възпитателна, образователна, финансова, административна и др.),  да идентифицира рисковете, да ги анализира (оцени и прецени вероятността за тяхното настъпване), както и да предприеме необходимите контроли (записани в елемента контролни дейности) за предотвратяването и/или намаляването на риска до приемливо равнище, така че да се постигнат целите на организацията.

III. Контролни дейности
По отношение на контролните дейности - това са правилата, процедурите и действията за намаляване на рисковете за постигане целите на организацията, включващи писмени процедури и разпоредби. В ДГ№18“Осми март“ са изпълнени минималните законови изисквания и са въведени адекватни контролни дейности относно процедурите за вярно, точно и своевременно осчетоводяване на всички операции. Съблюдават се принципите на икономичност, ефективност и ефикасност. Директорът носи отговорност за назначаването на служители по трудови правоотношения, поемането на задължения, разходи и получаването на приходи. Осъществява се системен контрол върху финансовата дейност на детската градина чрез прилагане системата на двойния подпис. Спазвайки основните принципи, през годината сме закупували материали и ползвали услуги с най-малки разходи при спазване изискванията за качество и своевременност на доставката.

IV. Информация и комуникация
Естеството на работа в детската градина налага  ежедневно обсъждане на изпълнението на дейностите и проблемите  свързани с тях във всички структурни звена и на всички нива. Изградената информационна и комуникационна система в организацията функционира много добре. 
Осигурен е достъп на всички служители до нормативните и вътрешни актове, способстващи за коректно изпълнение на задълженията им.

V. Мониторинг
ДГ №18„Осми март” непрекъснато трупа опит в управлението на финансовата система.
Въз основа на резултатите от годишната оценка за СФУК ще бъдат извършени действия за актуализация на вътрешните правила и процедури.
Методологията, издадена от министъра на финансите се прилага, но е свързана с известни затруднения. В условията на делегиран бюджет  не разполагаме с персонал, който би могъл да изпълнява функции по финансово управление и контрол, поради тяхната специфика. 
Оценката, относно общото функциониране, адекватността, ефикасността и ефективността на системите за финансово управление и контрол в ДГ № 18 „Осми март” гр.Хасково  за 2024 година е  “Много добра”. 

Изготвил,
Веселина Янева,
Директор на ДГ № 18”Осми март”

